सिता१ मधुरम्३, मधुरपि२ मधुरम्३,
मधुरादपि मधु माएक भाषा ।
 संस्कृत प्रिय, हिन्दी प्रियतर,
दुहु सँ बढ़ि कऽ मिथिलाभाषा । ।
 धरती सुन्नर, भारत सुन्नर,
पर सुन्नरतम मिथिलाबासा ।
 जिनगी हो समर्पित एकरहि लए,
अछि मात्र इएह टा अभिलाषा । ।
 मिट जाय भलहि, नञि हिय हारी,
सम विषम, माए अहीं केर आशा ।
 रहए ध्यान सतत् अहँ चरणहि मे,
हो हरेक जन्म मिथिलाबासा । ।
 "विदेह" पाक्षिक मैथिली इ - पत्रिका, वर्ष - ४, मास - ४८, अंक - ९५, दिनांक - १ दिसम्बर २०११, "बालानां कृते" मे प्रकाशित । 